**Referat fra bestyrelsesmøde (Kollelev Mosepark)**

**Dato: torsdag den 19. september 2019 kl. 19:30**

**Sted: hos Birgit, Parkvej 32 B .**

**Tilstede: Henrik(HD), Olav L(OL), Olav E(OE), Birgit(BM), Mads (MB), Ilsa (IH), Gregers(GL), Morten(MC).**

**Ref.: IH**

**AGENDA:**

1. **Velkomst og evt. bemærkninger til det godkendte referat fra sidste møde**
2. **Godkendelse af dagsorden**
3. **Generalforsamling 2020**
4. **Opfølgning på løbende aktiviteter**
5. **Webside og FB**
6. **Status medlemmer og økonomi**
7. **Siden sidst, orientering (HD)**
8. **Revidering af vedtægter**
9. **Næste møde**
10. **EVT.**

**Ad 1.**

Ingen bemærkninger.

**Ad 2.**

Blev godkendt.

**Ad 3.**

Mandag den 20. april eller onsdag den 22. april 2020 blev valgt som mulige datoer til generalforsamlingen 2020. Sted: krypten i Virum Kirke. Lokale kan først bestilles 3 mdr før, derfor godt med 2 mulige datoer. Indlæg med fokus på kanalen, bassin 2, ja, mosen generelt med en opfordring og forhåbentligt mulighed for ”Kom og få svar!”

**Ad 4.**

*Mosen.* Omkring kanalen er status, at ”Dispensation til at foretage oprensning af kanal i Kollelev Mose samt etablering af beplantning langs bred” i flg. lov om naturbeskyttelse netop er givet af Center for Trafik, Miljø og Bæredygtighed i Lyngby-Taarbæk Kommune. Afgørelsen er sendt i høring med frist 20. september 2019. Endelig godkendelse fra ejeren af Mosen (Center for Arealer og Ejendomme, LTK) er ikke på plads endnu. Vi har rykket for et dialogmøde, hvor praktik og økonomi skal drøftes – havde forventet det inden høringsfristen.

*Parken.* Der er nu sat nye skilte op i mosen omkring fodringsforbud (med begrundelse). Vi ønsker dog flere – især ved bænkene og midt på den hvide bro, hvor folk netop sidder og fristes til at fodre. DS har kontakten til kommunen om skilte).

I år har LTK slået og samlet arealer i passende omfang til sikring af naturpleje og diversitet i flora/dyreliv. Frivillig indsats fra medlemmer af foreningen med særlig interesse for naturpleje i forhold til vores partnerskabsaftale med kommunen har derfor været nedtonet. Omfanget aftales igen til foråret foreningen og kommunen imellem.

*Sociale aktiviteter.* Den 21. august blev et vellykket grillarrangement afholdt i mosen. En hyggelig tradition, vi håber endnu flere vil bakke op om fremover.

Lysfesten holdes efter traditionen 1. december kl. 17, hvor vi håber at se så mange som muligt i decembermørket ved hjælp af levende lys i Mosen til en stemningsfuld stund.

**Ad 5.**

Der er kommet lidt mere gang i Facebook – vi opfordrer fortsat til at bruge Facebook-gruppen til øgning af kommunikation og kendskab blandt medlemmer/beboere.

**Ad 6.**

Der erpt 41 betalende medlemmer, hvilket svarer til ca. 2/3 af mulige medlemmer (ejere med grund ned til mosen – bassin 1, 2 og 3). Der står pt ca. 18.000, - kr. på bankkontoen. Det kører fint med besøg af OL hos nye beboere – og de bliver glade for velkomstflasken!

**Ad 7.**

28. august var HD til fællesmøde med LTK og repræs. fra grundejerforeninger og vejlaug i kommunen. Det store samtaleemne er fortsat håndteringen af private fællesveje. Vi lytter og er med, men det er ikke denne forenings fokus, da vi selvsagt kun repræsenterer den ene vejside. Vores fokus og interesseområde er Mosen. Fællesmøderne vil fortsætte også fremover med relevante emner.

**Ad 8.**

Ilsa rundsender et oplæg omkring ændring i vedtægterne til bestyrelsen her i efteråret, så vi kan konkludere på næste bestyrelsesmøde og forberede til vedtagelse på generalforsamling.

 **Ad 9.**

Næste møde bliver mandag den 20. januar 2020 **kl. 19:00** hos Morten Crone, Brovænget32.

**Ad 10.**

Tak til Birgit for super værtsskab!

Ilsa Nyman Hald (IH), 23. sept. 2019